armvectores/hy_wikipedia_2023 huggingface dataset:
ArmSat-1

ArmSat-1, Հայաստանի առաջին արբանյակը, որը տիեզերք է արձակվել 2022 թվականի մայիսի 25-ին։


== Պատմություն ==
ArmSat-1 արբանյակը, որը սկզբնապես կոչվել է «Urdaneta», տիեզերք է արձակվել 2022 թվականի մայիսի 25-ին՝ Երևանի ժամանակով ժամը 22.35-ին։ Արձակումը տեղի է ունեցել Ամերիկայի Միացյալ Նահանգների Կանավերալի հրվանդանում գտնվող տիեզերակայանից՝ SpaceX ընկերության տիեզերանավով։ Այդ մասին Հայաստանի կառավարության նիստում հայտարարել է վարչապետ Նիկոլ Փաշինյանը։
Արբանյակի արձակումը կատարվել է հայկական պետական «Գեոկոսմոս» և իսպանական «Սանտլանտիս» ընկերությունների համատեղ աշխատանքի շնորհիվ։ Հայաստանի կառավարությունը դեռևս 2013 թվականի հունիսին էր հայտարարել «Armsat» արբանյակն արձակելու մասին։ Այդ ծրագրի արժեքը պետք է լիներ 250 միլիոն դոլար։ Սակայն այդ նախագիծը երկար տարիներ ի կատար չածվեց։
Արբանյակը ժամանակավորապես կոչվել է «Urdaneta», սակայն որոշ ժամանակ անց՝ 2022 թվականի հունիսին վերանվանվել է «ArmSat-1»։


== Նշանակություն ==
«ArmSat-1»-ի հաղորդած տեղեկությունները հասանելի են լինելու միայն Հայաստանի Հանրապետությանը։ Ըստ վարչապետ Փաշինյանի՝ արբանյակի ուղարկած տվյալները Հայաստանում կօգտագործվեն սահմանները հսկելու, արտակարգ իրավիճակները կանխարգելելու և կառավարելու, շրջակա միջավայրը պահպանելու, քաղաքաշինության, ճանապարհաշինության, երկրագիտության և այլ ոլորտներում։


== Տվյալներ ==
«ArmSat-1»-ը Երկիր մոլորակը դիտարկելու 16U CubeSat տիպի փոքր արբանյակ է։ Զանգվածը՝ 17,9 կիլոգրամ։ Արբանյակի վրա տեղադրված է Satlantis iSIM-90 օպտիկական համակարգը։ Օպտիկայի տարածքային թույլատվությունը 1,8 մետր է, գրավման գոտու լայնությունը՝ 14,3 կիլոմետր։ «ArmSat-1»-ն աշխատում է հետևյալ չորս սպեկտրալ դիապազոններում՝ PAN, RGB, NIR և SWIR։ Այն թռչում է 500 կմ հելիոսինքրոն ուղեծրով։ Արբանյակի աշխատանքի նվազագույն տևողությունը 4 տարի է։


== Ծանոթագրություններ ==
Լուրջ խաղ

«Լուրջ խաղ» (ռուս.՝ «Игра всерьёз»), 1992 թվականի գեղարվեստական ֆիլմ, որ նկարահանվել է Սերգեյ Ուստինովի «Ով չի թաքնվել» (ռուս.՝ «Кто не спрятался») վեպի հիման վրա։


== Վերացական ==
Քրեական հետախուզության օպերլիազոր, ոստիկանության կապիտան Ստանիսլավ Սեվերինը, որը հեռացվել է միլիցիայից ծառայողական լիազորությունները չարաշահելու համար, իր պետի խնդրանքով կրկին վերադառնում է ծառայության որպես տեղամասային տեսուչ։
Այն բանից հետո, երբ Ստանիսլավի ներկայությամբ տնային կառավարչության աշխատակիցները բացել են բնակարանի դուռը, որտեղ հայտնաբերվել է դիակ և կողոպուտի հետքեր, կապիտանն ակամայից ներքաշվում է այդ հանցագործության հետաքննության մեջ։ Բնակարանի սպանված բնակիչը՝ Վիկենտի Չերկիզովը, իր տանը պահել է շատ խոշոր գումար։
Հանգուցյալի եղբայրը՝ քրեական հեղինակություն Արսենի Չերկիզովը, Սևերինին օգնություն է առաջարկում մարդասպաններին գտնելու հարցում։


== Դերերում ==
Օլեգ Ֆոմին – միլիցիայի կապիտան Ստանիսլավ Սևերին, տեղամասային լիազոր, նախկին օպեր
Ալեքսանդր Պոտապով – միլիցիայի փոխգնդապետ Վալենտին Սերգեևիչ Վալիուլին
Արմեն Ջիգարխանյան – Արսեն Ֆեոդորովիչ Չերկիզով / Վիկենտի Ֆեոդորովիչ Չերկիզով, երկվորյակ եղբայրներ
Ալեքսանդր Մարտինով – Լերիկ
Սերգեյ Նիկոնենկո – ոստիկանության ավագ լեյտենանտ Սանյա Դիսկին
Օլգա Տոլստեցկայա – Մարինա
Անատոլի Մամբետով (լուսագրերում՝ Անատոլի Մայբետով) – «Գլոբուս»
Վլադիմիր Յամնենկո – Վիկտոր Բայդակով
Նինա Անտոնովա – Ստեպանիդա, դատախազության քննիչ
Էռնստ Ռոմանով – Մարինայի հայրը
Վիլորի Պաշչենկո – միլիցիայի մայոր Մնիշին
Բորիս Ռոմանով – Պարապետով
Ձինտարս Բրուվերիս – Բուրիգին
Ասվադ Խասանով – Խասամով
Գեորգի Մորոզյուկ – Տրոֆիմիչ
Անդրեյ Կրիլով – Պանկին
Քսենիա Ռյաբինկինա – Լյալկա, Լերիկի կինը
Օլեգ Մասլեննիկով – Նևմյանով, դատախազության քննիչ
Մարինա Մոգիլևսկայա – Սկաչիկովա
Վալերի Նևեդրով – Գոլուբկո, ոստիկանության փոխգնդապետ
Եկատերինա Կրուպեննիկովա


== Նկարահանող խումբ ==
Սցենարի հեղինակ՝ Սերգեյ Ուստինով
Ռեժիսոր՝ Անատոլի Իվանով
Օպերատորներ՝ Վասիլի Բորոդին, Միխայիլ Կրետով
Նկարիչ՝ Օքսանա Տիմոնիշինա
Կոմպոզիտոր՝ Իգոր ՍտեցյուկՖիլմի նկարահանումները կատարվել են Մոսկվայում և Կիևում, թեև ըստ սյուժեի բոլոր իրադարձությունները տեղի են ունենում Մոսկվայում։ Այսպես, ֆիլմի սկզբի՝ բնակարանի և բնակելի տան մոտի տեսարանները նկարահանվել են Կիևում Սուվորովի փողոցում, № 11 տանը։
Միլիցիայի ՈՒԱԶ ավտոմեքենայի վրայի գրությունն ուկրաիներեն է՝․ «МІЛІЦІЯ»։ Մեքենայի համարները նույն պատճառով մեկ մոսկովյան են՝ «MO», ապա Կիևի՝ «КИ»։
Էկրանավորման սյուժեն պակաս սուր է ստացվել, քան գիրքը․ դրանից հանվել է մի քանի սպանություն։ Բացի այդ, ֆիլմի մեջ չի ներառվել Մարինայի և Սևերինի օդանավակայանի վերջնական ռեպլիկան, որը բացատրում է, որ իր փրկագնի համար նա հանցագործներին տվել է ոչ թե իրական բանկային չեկեր, այլ պատճեններ։


== Ծանոթագրություններ ==


== Արտաքին հղումներ ==
Сергей Устинов. Кто не спрятался Archived 2007-12-20 at the Wayback Machine.
(8837) Լոնդոն

(8837) Լոնդոն (անգլ.՝ London), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 7-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,223166 ա. մ., առավելագույնը մոտենում է 1,9474 ա. մ. հեռավորության վրա և հեռանում 2,499 ա. մ.։ Արեգակի շուրջ մեկ ամբողջական պտույտ է կատարում 1210,75 երկրային օրվա ընթացքում, իր ուղեծրով շարժվելով միջինում 0,297335 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8837) Լոնդոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարաճյուղ

Սարաճյուղ, գյուղ Արևմտյան Հայաստանում, Էրզրումի վիլայեթի Բաբերդի գավառակում։


== Պատմություն ==
Հայ բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։


== Բնակչություն ==
XX դարի սկզբին ուներ 12 տուն` 85 հայ բնակչով և 40 տուն թուրք բնակիչ։


== Տնտեսություն ==
Զբաղվում էին հացահատիկի ընտիր տեսակների մշակությամբ, այգեգործությամբ, մեղվաբուծությամբ, անասնապահությամբ, արհեստներով։


== Ծանոթագրություններ ==


== Արտաքին հղումներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Հարսանիք (ֆիլմ, 2000)

«Հարսանիք» (ռուս.՝ «Свадьба»), ռուսական ֆիլմ, որը նկարահանել է ռեժիսոր Պավել Լունգինը 2000 թվականին։ Նույն թվականին մասնակցել է Կաննի կինոփառատոնի հիմնական մրցութային ծրագրին և արժանացել ժյուրիի հատուկ մրցանակին «Լավագույն դերասանական անսամբլի համար»։ Ֆիլմը նաև արժանացել է Վիբորգի «Պատուհան դեպի Եվրոպա», Տրոմսյոյի ՄԿՓ-ի, «Ոսկե Խոյ» և «Созвездие» կինոփառատոնի մրցանակների։


== Սյուժե ==
Երիտասարդ աղջիկը՝ Տանյան, Մոսկվայից վերադառնում է հայրենի Լիպկի քաղաք։ Ամեն ինչ նրա շուրջը ծանոթ է մանկությունից․ տները և  նրանց բնակիչները, ընկերներն ու սովորական տղա Միշան, որը սիրում է նրան դպրոցական տարիներից։ Տանյան, քաջության համար օղի խմելով, Միշային խոստանում է մետաղադրամ նետել, և եթե արծիվ ընկնի, ինքը կամուսնանա նրա հետ։


== Դերերում ==


== Նկարահանող խումբ ==
Սցենարի հեղինակներ՝ Պավել Լունգին, Ալեքսանդր Գալին, Վիկտոր Կոսակովսկի
Բեմադրող ռեժիսոր՝ Պավել Լունգին
Պրոդյուսերներ՝ Էռնստ Վայսբերգ, Կատրին Դյուսսար
Բեմադրող օպերատոր՝ Ալեքսանդր Բուրով
Կոմպոզիտոր՝ Վլադիմիր Չեկասին
Բեմադրող նկարիչ՝ Իլյա Ամուրսկի


== Ծանոթագրություններ ==
(15212) Յարոսլավլ

(15212) Յարոսլավլ (անգլ.՝ Yaroslavlʹ), աստերոիդ աստերոիդների հիմնական գոտում։ Այս երկնաքարը հայտնաբերվել է 1979 թվականի նոյեմբերի 17-ին, ուկրաինացի աստղագետ Նիկոլայ Չեռնիխի կողմից Նաուչնիի աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(15212) Յարոսլավլաստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5654) Տերնի

(5654) Տերնի (անգլ.՝ Terni), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 20-ին Անտոնիո Վանյոցիի կողմից Ստրոնկոնեյում։
Միջին հեռավորությունը Արեգակից կազմում է 2,777637 ա. մ., առավելագույնը մոտենում է 2,222 ա. մ. հեռավորության վրա և հեռանում 3,3333 ա. մ.։ Արեգակի շուրջ մեկ ամբողջական պտույտ է կատարում 1690,88 երկրային օրվա ընթացքում, իր ուղեծրով շարժվելով միջինում 0,212908 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5654) Տերնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եվրոպական լայնականջ չղջիկ

Եվրոպական լայնականջ չղջիկ (լատ.՝ Barbastella barbastella), չղջիկների ենթակարգի հարթաքիթ չղջիկների ընտանիքի կաթնասուն կենդանի։ Հարավային Կովկասում չափազանց քչաքանակ է։


== Արտաքին կառուցվածք ==
Միջին մեծության չղջիկ է. մարմնի երկարությունը 45-50 մմ է, պոչինը՝ 41-44 մմ, նախաբազկինը՝ 36-41 մմ. Ասիական լայնականջ չղջիկից տարբերվում է համեմատաբար փոքր չափերով, ականջի արտաքին եզրերին արտահայտված մաշկային ելուստի առկայությամբ։


== Տարածվածությունը Հայաստանում ==
Մի քանի առանձնյակներ հայտնաբերվել են Հայաստանի և ԼՂՀ հյուսիսային և հյուսիսարևմտյան շրջաններում։ Հաճախ որպես ապաստարան ընտրում է անտառամերձ քարայրերը կամ ծառերի փչակները, որտեղ նաև ձմեռում է։


== Սննդառություն ==
Սնվում է թեփուկաթևավորներով, երկթևանիներով, բզեզներով, նրանց թրթուրներով ու սարդերով, որոնք «հավաքում» է թաքստոցներում, ծառերի տերևներից, ճյուղերից ու բնի վրայից։


== Բազամացում և զարգացում ==
Հունիս-հուլիսին ծնում է 2 ձագ։
Սպաների շրջանային տուն (Եկատերինբուրգ)

Սպաների շրջանային տուն (ռուս.՝ Окружной дом офицеров), դաշնային նշանակության (№ 6610039000) պատմա-ճարտարապետական հուշարձան կառուցված Սվերդլովսկում (այժմ` Եկատերինբուրգ) 1932-1941 թվականներին Պերվոմայսկայա փողոցի № 27 հասցեում։ Ճարտարապետն է Վ. Վ. Եմելյանովը։


== Պատմություն ==
Շենքի կառուցման աշխատանքները սկսվել են 1932 թվականին լուսավորության աշխատողների արհմիության պատվերով, որպես ակումբ։ 1937 թվականին ակումբն անավարտ վիճակում հանձնվել է Ուրալյան ռազմական օկրուգին  (ՈւրՌՕ), որից հետո շինարարությունը շարունակվել է նոր նախագծով, արդեն որպես Կարմիր բանակի տուն։ Շենքն իրենից ներկայացնում է քարե բազմահարկ շինություն աշտարակով և համարվում է խորհրդային նեոկլասիցիզմի ճարտարապետության կիսապաշտոնական տարբերակ։ Դասվում է 1930-ական թվականներին Բանվորա-գյուղացիական Կարմիր բանակի համար կառուցված մշակութա-ժամանցային, վարչական և ուսումնական շինությունների տիպաբանական շրջանակին։  

Շենքի ճարտարապետական ձևավորման մեջ օգտագործվել է լայնամասշտաբ կոմպոզիցիաներ, պսակազարդման տարրեր, աշտարակներ, սրաձողեր և զինանիշագիտության խորհրդանիշեր։    
Այդ շենքի ճակատին տեղակայված  է նաև Ռուսաստանի ԶՈւ ռազմական օկրուգի մշակույթի հաստատության անվանումը խորհրդանշող հուշատախտակ։


== Փաստ ==
Ուրալյան ռազմական շրջանի սպաների շրջանային տանը (ՍՇՏ) երկար ժամանակ գտնվում էր փոքրիկ ցուցադրություն` նվիրված ՀՕՊ-ի 4-րդ բանակի կողմից Ֆրենսիս Պաուերսի ղեկավարության ներքո գտնվող ամերիկյան լրտեսական Lockheed U-2 ինքնաթիռի խոյահարմանը։ Ցուցադրվում էին ինքնաթիռի բեկորները, բոլորակարերը, գլխային լրակազմը, որով խոյահարման  հրաման էր տրվել, հրթիռի մանրակերտը, որը խոյահարել էր լրտեսական ինքնաթիռը։  


== Ծանոթագրություններ ==


== Աղբյուրներ ==
Звагельская В. Е. Окружной дом офицеров // Энциклопедия Екатеринбурга [Электрон. ресурс] : электронная энциклопедия. - Электрон. дан. и прогр. - Екатеринбург. : ИИиА УрО РАН, год не указан. - 1 электрон. опт. диск (CD-ROM).
Դանիլու Պերեյրա

Դանիլու Լուիս Էլեու Պերեյրա (պորտ.՝ Danilo Luís Hélio Pereira, սեպտեմբերի 9, 1991(1991-09-09), Բիսաու, Գվինեա Բիսաու), պորտուգալացի ֆուտբոլիստ, «Պորտու» ակումբի և Պորտուգալիայի ազգային հավաքականի խաղացող։


== Ակումբային կարիերա ==
Դանիլուն Լիսաբոնի «Բենֆիկայի» սանն է։ 2010 թվականին միացել է իտալական «Պարմային», կնքելով իր առաջին պրոֆեսիոնալ պայմանագիրը։ 2011 թվականի սկզբին Պերեյրան խաղային պրակտիկա ստանալու համար վարձակալական իրավունքներով տեղափոխվեց հունական «Արիս» ակումբ։ Փետրվարի 27-ին «Լարիսա» ակումբի դեմ խաղում նա դեբյուտեց հունական Սուպերլիգայում։ Այդ խաղում նա խփեց իր առաջին գոլը «Արիս» ակումբում։ Ամռանը Դանիլուն վերադարձավ «Պարմա»։ Դեկտեմբերի 21-ին «Կատանիայի» դեմ խաղում նա դեբյուտեց իտալական Սերիա Ա-յում։ 2012 թվականի ամառանը Դանիլոն վարձակալական իրավունքներով նիդերլանադական «Ռոդա»։ Օգոստոսի 11-ին «Զվոլե» ակումբի դեմ խաղում նա դեբյուտեց Էրեդիվիզիում։ 2013 թվականի փետրվարի 2-ին «Հերակլես» ակումբի դեմ խաղում Պերեյրան խփեց իր առաջին գոլը «Ռոդայում»։
Ամռանը «Պարմայի» հետ պայմանագիրը ավարտվեց, և Դանիլոն ազատ գործակալի իարվունքներով տեղափոխվեց «Մարիտիմու»։ Օգոստոսի 18-ին, իր հարազատ «Բենֆիկայի» դեմ խաղում նա դեբյուտեց Սանգրիշ Լիգայում։
2015 թվականի ամռանը Պերեյրան տեղափոխվեց «Պորտու», կնքելով քառամյա պայմանագիր։ Օգոստոսի 15-ին, «Վիտորիա Գիմարայնշ» ակումբի դեմ խաղում նա դեբյուտեց «Պորտուում»։ Դեկտեմբերի 2-ին, «Ունիան Մադեիրա» ակումբի դեմ խաղում Պերեյրան խփեց առաջին գոլը «Պորտուում»։


== Միջազգային կարիերա ==
2011 թվականին Դանիլուն Պորտուգալիայի երիտասարդական հավաքականի կազմում Կոլումբիայի երիտասարդական թիմերի աշխարհի առաջնությանը զբաղեցրել է 2-րդ տեղը։ Մրցաշարում նա խաղացել է Կամերունի, Ուրուգվայի, Նոր Զելանդիայի, Գվետամալայի, Արգենտինայի, Ֆրանսիայի և Բրազիլիայի երիտասարդական հավաքականների դեմ խաղերում։ Ֆրանսիացիների դեմ խաղում նա խփել էր գոլ։
2015 թվականի մարտի 31-ին Կաբո Վերդեի հավաքականի դեմ ընկերական խաղում նա դեբյուտել է ազգային հավաքականում, երկրորդ խաղակեսում փոխարինելով Բերնարդո Սիլվուին։ 2016 թվականի հունիսի 8-ին Էստոնիայի դեմ խաղում նա խփեց իր առաջին գոլը ազգային հավաքականում։


== Ձեռքբերումներ ==
Միջազգային
 Պորտուգալիա (Մ-20)

 Աշխարհի երիտասարդական առաջնություն՝ 2011


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Ակուշկայա

Ակուշկայա, լեռնագագաթ Վիրահայոց լեռնաշղթայում, Լալվար գագաթից մոտ 6 կմ հարավ։ Լանջերի մի մասը ծածկված է անտառով։


== Ծանոթագրություններ ==
Աստերոիդների ցանկ (105601-105700)

Աստերոիդների ցանկ (105501-105600)  • Աստերոիդների ցանկ  • Աստերոիդների ցանկ (105701-105800)
 Աստերոիդների ցանկ (105501-105600)  • Աստերոիդների ցանկ  • Աստերոիդների ցանկ (105701-105800)
Օյակյուլա (այլ կիրառումներ)

Օյակյուլա անունը կամ տերմինը կարող է վերաբերել հետևյալ հոդվածներին․

Օյակյուլա - գյուղ Էստոնիայի Վիռու-Նիգուլա շրջանի կազմում։
Օյակյուլա - գյուղ Էստոնիայի Կիռգեսաառե շրջանի կազմում։
Օյակյուլա - գյուղ Էստոնիայի Պաիդե շրջանի կազմում։
Բջջային կենտրոն

Բջջակենտրոն կամ ցենտրոսոմա (լատ.՝ centrum-կենտրոն + հին հունարեն՝ σῶμα - sōma մարմին, մասնիկ), ոչ մեմբրանային կառուցվածք ունեցող օրգանոիդ է։ Կազմված է փոխուղղահայաց դասավորված երկու ցենտրիոլներից՝ մայր և դուստր և դրանք շրջապատող հատուկ կառուցվածքներից։ Հատուկ է կենդանիների բոլոր բջիջներին, սնկերին, ջրիմուռներին և մամուռներին։ Բուսական բջիջները և որոշ պարզագույն օրգանիզմները ցենտրիոլներ չունեն։ Ցենտրիոլները մասնակցում են միտոզի և մեյոզի ընթացքում բաժանման իլիկի առաջացմանը։ Բջջի բաժանման ժամանակ ցենտրոսոմաները տարամիտվում են բջջի բևեռները, դրանց են միանում բաժանման իլիկի թելիկները, իսկ բաժանումն ավարտելուց հետո ցենտրիոլները մնում են դուստր բջիջներում, կրկնապատկվում են և ձևավորում բջջակենտրոնը։
Հայտնաբերվել է 1883 թվականին Էդուարդ Վան Բենեդենի (հոլ.՝ Edouard Van Beneden) կողմից։
ու նկարագրվել և իր անունն է ստացել 1888 թվականին Թեոդոր Բովերիի կողմից։
Ինքնավերարտադրվող օրգանոիդ է, պլազմատիկ թաղանթ չունի, կազմված է երկու ցենտրիոլներից։ Բջջակենտրոնը, մասնակցում է բջջի բաժանմանը (իլիկի առաջացմանը)։


== Ծանոթագրություններ ==
Հողային ֆոնդ

Հողային ֆոնդ, հանրապետության բոլոր հողերի ամբողջությունը։


== Տեսակներ ==
Հողային ֆոնդը բաժանվում է ըստ՝

իրավական,
կանոնակարգի (ըստ սեփականության սուբյեկտների)
ըստ նպատակային օգտագործման (ըստ գործառնական նշանակության)։Հողային ֆոնդի հողերի բնական, տնտեսական և իրավական, վիճակը բնորոշվում է հողային կադաստրով։
Ըստ վարչատնտեսական հատկանիշերի՝ Հայաստանում հողային ֆոնդը բաժանված է 10 վարչական մարզերին և Երևան քաղաքին, այսինքն 926 համայնքներին։ Հանրապետության հողային ֆոնդը կազմում է 2974259,1 հա։ [
Հայաստանի հողային օրենսգրքով հանրապետության հողային ֆոնդ, ըստ սեփականության սուբյեկտների, բաժանվում է՝ 

Հայաստանի քաղաքացիների և իրավաբանական անձանց սեփականության (487397,5 հա),
համայնքային սեփականության (808998,4 հա),
պետական սեփականության (1677482,1 հա)։Ըստ գործառնական նշանակության՝ հողային ֆոնդը բաժանվում է՝

գյուղատնտեսության (71,8%),
բնակավայրերի (4,5 %),
արդյունաբերության ընդերքօգտագործման և այլ արտադրության նշանակության օբյեկտների (1 %),
էներգետիկայի,
տրանսպորտի հողային ֆոնդի կառուցվածը,
կապի,
կոմունալ ենթակառուցվածքների օբյեկտների (0,7%),
հատուկ պահպանվող տարածքների (6,3%),
հատուկ նշանակության (0,3%),
անտառային (13,4%),
ջրային (0,7%),
պահուստային (1,3%) հողերի։
Սվիրիդովա (գետ)

Սվիրիդովա (ռուս.՝ Свиридова), գետ Ռուսաստանում, հոսում է Կարելական ինքնավար հանրապետությունում։ Թափվում է Կուրժմա լիճ։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003205
Հիդրոլոգիական ուսումնասիրությունների կոդը - 102000320
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարաքեշ

Մարաքեշ (Մարաքիշ, արաբ․՝ مراكش‎‎), Մարոկկոյի 4 կայսերական քաղաքներից մեկը, իր մեծությամբ 4-րդ քաղաքը Մարոկկոյում՝ Ռաբաթից, Ֆեսից և Կասաբլանկայից հետո։ Գտնվում է Մարոկկոյի արևմտյան մասում՝ Ատլասի լեռների ստորոտին։
«Մարոկկո» տեղանվանումը Մարաքեշ անվան իսպանական փոխառությունն է (իսպ.՝ Marruecos)։ Անցյալում Մարոկկոն արևելքում առավել հայտնի էր Մարաքեշ անունով և մինչ այսօր երկիրը կոչվում է այդպես Իրանում, Տաջիկստանում՝ (Մարոկաշ), Ադրբեջանում՝ (Mərakeş), Ուզբեկստանում՝ (Marokash)։


== Պատմություն ==
Քաղաքը հիմնադրվել է մոտավորապես 1060 թ-ին Աբու Բաքր իբն Ումարի կողմից, ով Ալ-Մորավիների դինաստիայից էր։ Մարաքեշը մեկ դար շարունակ եղել է Ալ-Մորավիների պետության մայրաքաղաքը։ Մարաքեշի ոսկե դարը եղել է Յաղուբ ալ Մանսուրի կառավարման օրոք (1184—1199), ով կառուցել է Կուտուբիա և Էլ Մանսուրիա մզկիթները։ Կուտուբիա մզկիթի 70- մետրանոց մինարեթը այսօր էլ համարվում է Մարաքեշի խորհրդանիշը
1269 թ-ին Մարաքեշին տիրացան Մարինիդները, ովքեր մայրաքաղաքը Մարաքեշից տեղափոխեցին Ֆես։ 16-րդ դարում Սաադիթները Մարաքեշին վերադարձրեցին մայրաքաղաքային ֆունկցիաները։ Քաղաքում պահպանվել են Էլ Բադի քաղաքի ավերակները և Սաադիթների դամբարանը։ Մինչ 1956-ը քաղաքը եղել է Մարոկկոյի ֆրանսիական պրոտեկտորատի կազմում։ Քաղաքի փաստացի ղեկավարումը եղել է Ալ Գլաուի ֆեոդալական ընտանիքի ձեռքում, որի ներկայացուցիչներից մեկը՝ Թամի ալ Գլաուին կազմակերպել է 1953 թ-ին սուլթան Մուհամմեդ V-ի տապալումը։
Իր ամբողջ պատմության ընթացքում Մարաքեշը միշտ մրցակցել է հյուսիսում գտնվող Ֆեսի հետ՝ երկրի մայրաքաղաք դառնալու հանգամանքով։ Անգամ ժամանակներ են եղել, երբ երկիրը բաժանվել է երկու մասի՝ ունենալով առանձին մայրաքաղաքներ՝ Ֆես և Մարաքեշ։ Ռաբաթի ընտրությունը, որպես նոր մայրաքաղաք, ամենաօպտիմալ լուծումն էր՝ քաղաքների միջև եղած վեճը լուծելու համար։


== Կլիմա ==


== Քույր քաղաքներ ==
Մարաքեշի քույր քաղաքներն են

 Գրանադա, Իսպանիա
 Մարսել, Ֆրանսիա
 Կլերմոն Ֆերան, Ֆրանսիա
 Թիմբուքթու, Մալի
 Այաչչո, Ֆրանսիա


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Մարոկկոյի խորհրդարան
Գարնանային մեղեդիներ (մուլտֆիլմ)

«Գարնանային մեղեդիներ» (ռուս.՝ Весенние мелодии), խորհրդային նկարված մուլտֆիլմ–հեքիաթ, ստեղծված 1946 թվականին «Սոյուզմուլտֆիլմ» կինոստուդիայում,  ռեժիսոր Դմիտրի Բաբիչենկոյի կողմից։ Ֆիլմի առանձին դրվագները նկարազարդվել են հայտնի ռուս կոմպոզիտոր Պյոտր Չայկովսկու երաժշտական ստեղծագործություններով, առանձին համերգային համարների տեսքով։


== Սյուժե ==
Մուլտֆիլմը բնության զարթոնքի մասին է, նկարազարդվել է Պյոտր Չայկովսկու երաժշտական ստեղծագործություններով։ Ձմեռը չի շտապում իր իրավունքները հանձնել գարնանը։ Սակայն բնությունը կենդանանում է և գալիս է գարունը։ Արթնանում և տաք արևից ուրախանում են թռչունները, կենդանիները, միջատները։ Եվ արդեն մեծ ռուս կոմպոզիտորի երաշժտության տակ բոլորը արթնանում և պարում են։


== Ստեղծողներ ==


== Հրապարակում ==
Մուլտֆիլմը սովորաբար թողարկվել է տեսահոլովակով, PAL համակարգում։ 1990–ական թվականներին մուլտֆիլմը թողարկվել է սկավառակների վրա՝ «Խոշոր պլան» կինոմիավորման հետ, ավելի ուշ՝ 1990-ական թվականների կեսերին «Լավագույն խորհրդային մուլտֆիլմ» VHS–ժողովածուում, Studio PRO Video (Ժողովածուի այլ մուլտֆիլմեր՝  «Նարնջագույն կոկորդիկ», «Աղվեսն ու կեռնեխը», «Փիղը և մրջյունը», «Ժամային գոտի», «Կախարդական գանձ», «Դեղին արագիլը», «Պնդլիկ-գնդլիկ», «Անտառային համերգ», «Հրաշք ջրաղաց», «Կախարդական թռչուն», «Երեք պարկ խորամանկություն» и «Ծղոտե ցլիկ»)։
Մուլտֆիլմը նաև պաշտոնապես թողարկվել է «Союз-видео» կազմակերպության DVD- սկավառակի վրա։ Բացի «Գարնանային մեղեդիներ» մուլտֆիլմից, սկավառակը ընդգրկում է ևս յոթ մուլտֆիլմ. «Ուղիղ երեքն անց տասնհինգ...», «Որտե՞ղ եմ ես նրան տեսել», «Նավակ», «Մաշայի համերգը», «Անտառային էստրադայում», «Օտար ձայնը», «Երաժիշտ այծը»։


= Ծանոթագրություններ =


== Արտաքին հղումներ ==
«Գարնանային մեղեդիներ» մուլտֆիլմը «Անիմատոր.ռու» կայքում
««Գարնանային մեղեդիներ»»(անգլ.) Big Cartoon DataBase կայքում
«Գարնանային մեղեդիներ» «Հայրենական կինոյի հանրագիտարան» կայքում
«Գարնանային մեղեդիներ» Мультик.ру-ում
(9309) Պլատանուս

(9309) Պլատանուս (անգլ.՝ Platanus), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 20-ին Էրիկ Էլստի կողմից Սմոլյանում։
Միջին հեռավորությունը Արեգակից կազմում է 3,180247 ա. մ., առավելագույնը մոտենում է 2,596 ա. մ. հեռավորության վրա և հեռանում 3,7645 ա. մ.։ Արեգակի շուրջ մեկ ամբողջական պտույտ է կատարում 2071,52 երկրային օրվա ընթացքում, իր ուղեծրով շարժվելով միջինում 0,173785 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9309) Պլատանուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրենկի Ջոնաս

Ֆրանկլին «Ֆրենկի» Նաթանիել Ջոնաս (անգլ.՝ Franklin "Frankie" Nathaniel Jonas, սեպտեմբերի 28, 2000(2000-09-28), Ridgewood, Նյու Ջերսի), ամերիկացի դերասան, որը եղել է «Պոնյո ձկնիկը ժայռին» ֆիլմի հնչյունավորման կազմում և կրկնվող դեր է կատարել «Ջոնաս» հեռուստասերիալում։


== Անձնական կյանք ==
Ֆրենկին Դենիս Ֆրենկին Դենիս և Փոլ Քևին Ջոնասների որդին է և Քևին Ջոնասի, Ջո Ջոնասի և Նիք Ջոնասի կրտսեր եղբայրը։ Ջոնասին հաճախ հղվում են որպես «Բոնուս Ջոնաս» (անգլ.՝ Bonus Jonas) և «Բիֆ» (անգլ.՝ Biff)։ Նա իտալական (մայրական գծով նախապապից), գերմանական, չերոկիական, անգլիական, իռլանդական, շոտլանդական և կանադական արմատներ ունի։


== Կարիերա ==
2009 թվականին Ջոնասը հնչյունավորել է Հայաո Միյաձակիի «Պոնյո ձկնիկը ժայռին» անիմացիոն ֆիլմը, որն ամերիկյան թատրոններում թողարկվել է 2009 թվականի օգոստոսի 14-ին։ Նա հնչյունավորել է Սոսուկեին՝ կերպարին, որն ընկերացել է Պոնյո (հնչյունավորվել է Նոա Սայրուսի կողմից) անվանբ պատանի ձկան հետ, որը ուզում է մարդ աղջիկ դառնա։ Նրանք երկուսով միասին երգում են ֆիլմի թեմատիկ երգը։
Ֆրենկին հանդես է եկել Disney Channel-ի «Ջոնաս» բնօրինակ սերիալի կրկնվող դերում, որի համար 2009 թվականի Teen Choice Awards (անգլ. թարգմանաբար՝ «Պատանիների ընտրության մրցանակ») մրցանակաբաշխության ժամանակ նա հաղթել է «Ընտրության բեկումնային տղամարդ հեռուստաաստղ» անվանակարգում։ Կինոյում նրա առաջինն դերը «Քեմփ Ռոք 2։ Վերջին համերգ» ֆիլմում էր, որտեղ նա հանդես է եկել Jonas Brothers խմբից իր եղբայրների հետ միասին։
Ֆրենկին նաև նկարահանվել է E!-ի՝ «Ջոնասի հետ ամուսնացած» ռեալիթի շոուում, որը պատմում էր Քևին Ջոնասի և նրա կնոջ՝ Դանիելայի կյանքի մասին, ներառյալ Jonas Brothers-ի վերադարձը 2013 թվականին։
2017 թվականի հունիսին նա հրապարակել է Soundcloud-ում իր առաջին՝ «Shangai Noon» երգը։ Ավելի քիչ, քան մեկ տարի անց նույն հարթակում նա հրապարակել է «Appa» երգը։
2019 թվականի հունվարին Ջոնասը պրոդյուսերավորել է Ալի Հաբերի «Too Young» երգը։
2019 թվականի մարտին նա ավարտել է Նեշվիլի Բլեքբըրդ ակադեմիան (անգլ.՝ Blackbird Academy) աուդիո ինժեներինգի աստիճանով։ Ավելի ուշ նա տեղափոխվել է Լոս Անջելես որպես ստուդիական ինժեներ կարիերա սկսելու համար։


== Սկավառակագրություն ==


=== Սինգլներ ===


=== Տեսահոլովակներ ===


== Ֆիլմագրություն ==


=== Հեռուստատեսություն ===


=== Ֆիլմ ===


=== Վեբ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ֆրենկի Ջոնաս Internet Movie Database կայքում
Նահատակի մատուռ

Նահատակի մատուռ, Անգեղի մատուռ, Ընդեղի մատուռ, մատուռ-սրբավայր Հայաստանի Հանրապետության Եղեգնաձորի տարածաշրջանում, Շատին գյուղից 3-3.5 կմ հեռավորությամբ։ Ցածր, կամարակապ շինություն է, ներսի պատի վրա կար 1291 թվականի արձանագրություն՝ վերանորոգման մասին։
Ըստ Ստեփանոս Օրբելյանի (13-րդ դար)՝ կառուցվել է ի հիշատակ 451 թվականի Ավարայրի ճակատամարտից հետո այստեղ ապաստանած և պարսիկների ձեռքով սպանված հայկական մի ջոկատի մարտիկների։


== Ավանդություն ==
Ավանդության համաձայն՝ մի հայ աղջիկ անտառ գնալիս ենթարկվել է թուրքերի հարձակմանը։ Չկամենալով ընկնել թշնամու ձեռքը, անձնասպանություն է գործել։ Նրա գերեզմանի վրա տեղացիները՝ իբրև նահատակի, մատուռ են կառուցել, որը հայտնի է Ընդեղի մատուռ անունով։


== Ծանոթագրություններ ==


== Աղբյուր ==
Թ.Խ. Հակոբյան, Ստ. Մելիք-Բախշյան, Հ.Խ. Բարսեղյան։ Երևանի Համալսարանի Հրատարակչություն, Երեւան, 1991։
Հողմածաղիկ

Հողմածաղիկ (լատ.՝ Anemone), գորտնուկազգիների (հրանունկազգիներ) ընտանիքի բազմամյա խոտաբույսերի ցեղ։ Հայտնի է 90 (այլ տվյալներով՝ 160 ) տեսակ, ՀՀ-ում՝ 4-5։ Աճում է Սյունիքի, Վայոց ձորի, Գեղարքունիքի և այլ մարզերում։


== Կենսաբանական նկարագիր ==

Ցողունի բարձրությունը 10-85 սմ։ Արմատամերձ տերևները թաթաձև-բաժան են, ցողունայինները՝ բլթկավոր, օղակաձև դասավորված, ծաղկաբույլը՝ կիսահովանոց, ծաղիկը՝ սպիտակ, դեղին, վարդագույն, պտուղը՝ բազմաընկուզիկ։
Բազմամյա խոտաբույսեր են՝ կոճղարմատով և արմատամերձ տերևներով։ Ծաղկացողունները տերևազուրկ են, միայն ծաղկի տակ ունեն կարծես տերևների պարուրակ։ Ծաղկապատի թերթերը, անդրոցեյումը և գինեցեյումը անորոշ թվով մասերով, դասավորությունը պարուրաձև է։ Պտուղը բազմակուտ է։


== Հայաստանում ==
ՀՀ-ում՝5 տեսակ՝

Հողմածաղիկ գորտնուկանման (A. ranunculoides),
Հողմածաղիկ կովկասյան (A. caucasica),
Հողմածաղիկ փնջավոր (A. fasciculata),
Հողմածաղիկ անհարթ (A. impexa)
Հողմածաղիկ գեղեցիկ (A. speciosa)։


== Տարածում ==
Տարածված է Արագածոտնի, Լոռու, Տավուշի, Գեղարքունիքի, Սյունիքի մարզերի միջին լեռն, գոտիներում։ Աճում է անտառներում, թփուտներում, բացատներում, ենթալպյան, հազվադեպ՝ ալպյան մարգագետիններում։


== Նշանակություն ==
Դեղաբույս է։ Պարունակում է ալկալոիդներ, սապոնին, ներկանյութ և այլն։ Պտուղը բազմընկուզիկ է։ Որոշ տեսակներ դեղաբույսեր են. Պատրաստուկներն օգտագործում են ռևմատիկ ցավերի, գլխացավի, ատամնացավի, գորտնուկի բուժման ժամանակ, նաև որպես միզամուղ, քրտնաբեր, արյան մակարդելիությունը բարձրացնող միջոց։ Տեսակների մեծ մասը թունավոր է։


== Տեսակներ ==

 

Ընդգրկում է մոտ 160 տեսակ։


== Ծանոթագրություններ ==


== Գրականություն ==
Wang Wencai (王文采), Michael J. Warnock 24.Anemone // Флора Китая = Flora of China. — 2001. — Т. 6. — С. 307.(անգլ.)
Арктическая флора СССР. Вып. VI / Сост. Т. В. Егорова, В. В. Петровский, А. И. Толмачёв, В. А. Юрцев; Под ред. А. И. Толмачёв. — Л.: Наука, 1971. — С. 163-175.
Анемоне // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.
Юзепчук С.В. Род 526. Ветреница — Anemone // Флора СССР. В 30 т. / Гл. ред. акад. В. Л. Комаров; Ред. тома Б. К. Шишкин. — М.—Л.։ Изд-во АН СССР, 1937. — Т. VII. — С. 236—282. — 792 + XXVI с. — 5200 экз.
Алексеев Ю. Е. и др. Ветреница — Anemone // Травянистые растения СССР. В 2 т / Отв. ред. доктор биол. наук Работнов Т. А. — М.։ Мысль, 1971. — Т. 1. — С. 289—392. — 487 с. — 60 000 экз.


== Արտաքին հղումներ ==
Ветреница, или Анемона в Энциклопедии декоративных садовых растений
Die Anemonen(գերմ.)Հողմածաղիկ պսակավոր, բազմամյա արմատապալարավոր ծաղկաբույս է․ պատկանում է հրանունկազգիների ընտանիքին։ Հայրենիքը Փոքր Ասիայի լեռներն են(այս բույսի մի քանի տեսակներ աճում են նաև )
Պուետկա

Պուետկա (ռուս.՝ Пуетка), գետ Ռուսաստանում, հոսում է Շաբալինսկի շրջանում Կիրովի մարզում։ Գետաբերանը տեղակայված է Վետլուգա գետի ձախ ափին՝ 210 կմ հեռավորության վրա։ Գետի երկարությունը 15 կմ է։

Ջրային օբյեկտի կոդը հանրային գրանցմամբ — 10010300412111100036504
Կոդը ըստ հիդրոլոգիական հետազոտության (ՌԴ) — 111103650
Ավազանի կոդը — 10.01.03.004
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


=== Վտակներ ===
8,8 կմ՝ գետ Բերյոզովկա (ձախ)
9,4 կմ՝ գետ Վերին Բերյոզովկա (աջ)
12 կմ՝ գետ Մեծ Նյուրյուգ (ձախ)


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիխտենֆելս (այլ կիրառումներ)

Լիխտենֆելս, կարող է վերաբերել՝

Լիխտենֆելս - կոմունա Գերմանիայում, Բավարիա համայնքում։ Գտնվում է Վերին Ֆրանկոնիա վարչական շրջանի ենթակայության ներքո
Լիխտենֆելս - շրջան Գերմանիայում
Գավրիլովսկի (խուտոր, Կուգարչինսկի շրջան)

Անվան այլ կիրառումների համար տե՛ս՝ ԳավրիլովսկիԳավրիլովսկի (ռուս.՝ Гавриловский, բաշկիրերեն՝ Гаврилов), խուտոր Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դերբենդի խանություն

Դերբենդի խանություն, խանություն, որը գտնվում է պատմական հյուսիսային Շիրվանի տարածքում, այժմ ժամանակակից Դաղստանի հարավային մասում։ Հնագույն Կովկասյան Ալբանիայի պատմական հյուսիսային սահմանը։ Խանության մայրաքաղաքը Դերբենդ քաղաքն է։


== Պատմություն ==


=== Խանության ձևավորում ===
18-րդ դարի սկզբին Դերբենտը մտնում էր Սեֆևան պետության կազմի մեջ։ Այդ ժամանակ Արևելյան Կովկասում լայն ընդվզումներ էին ընթանում շահի տիրապետության դեմ։ Սեֆևյան պետության ճգնաժամից օգտվել են ռուսական և Օսմանյան կայսրությունները։ 1722 թվականին ռուսական բանակը Պետրոս I կայսեր հրամանատարության ներքո արշավ սկսեց դեպի Պարսկաստանի մերձկասպյան տիրույթներ։ Այդ ժամանակ քաղաքի նայիբը Իմամ-Կուլի Խանն էր, որը ծագում էր Կուրչիի շիական ցեղից։ Նա ռուսական կայսրին նվիրել է քաղաքային դարպասների բանալիները։  Պետրոս I  Սենատում գրել Է․ «այս քաղաքի ղեկավարը մեզ դիմավորել և տվել են դարպասի բանալին։ Ճիշտ է, որ այս մարդիկ անհեթեթ սիրով ընդունեցին, և այնքան ուրախ են, կարծես թե իրենց պաշարումից օգնեցին»։ Պետրոս I Իմամ Կուլի խանին նշանակել է Դերբենտի խան և տուզեմական զորքի պետ՝ գեներալ-մայորի կոչում շնորհելով։
1723 թվականի սեպտեմբերին Ռուսաստանի և Պարսկաստանի միջև կնքվել է Պետերբուրգյան հաշտության պայմանագիր, որի համաձայն պարսկական շահը Ռուսաստանին ճանաչել է Դերբենտն ու Բաքուն՝ նրանց հարակից հողերով։ Ավելի ուշ, ռուս-թուրքական հարաբերությունների սրման հետ կապված, ռուսական կառավարությունը Օսմանյան կայսրության հետ նոր պատերազմից խուսափելու նպատակով և Պարսկաստանի հետ դաշինքով շահագրգռված, 1735 թվականի մարտին կնքեց Գյանջայի վերջին պայմանագիրը, որով Դերբենտը և Բաքուն Պարսկաստանին հանձնվեցին իրենց գավառների հետ։
1747 թվականին պարսկական շահ Նադիր շահի մահվանից հետո նրա նվաճումների արդյունքում ստեղծված պետությունը փլուզվեց և նախկին պարսկական գավառների (փախստական) տարածքում ձևավորվեց երկու տասնյակ կիսանկախ խանություններ և սուլթանություններ, որոնցից մեկը դարձավ նորաստեղծ Դերբենդի խանությունը։ 1747 թվականից սկսած՝ Դերբենտում խանի տիտղոսով իշխել է Իմամ-Քուլի-խանի որդին՝ Մուհամադ Հասանը (նաև Մահոմեդ-Հուսեյն կամ Մուհամեդ-Հուսեյն)։ Դերբենդի խանության կրթության մասին Ի. Բերեզինը գրել է. «․․․Դերբենդի խանության կազմավորման մասին Ի. Բերեզինը գրել է. «... միայն մարդասպանների հարվածների տակ ընկավ Պարսիկ նվաճողը, դերբենտցիները, որոնք դժգոհ էին նրա փոխանորդից, 1747 թվականին Մուհամեդ Հասանին տիրակալ հռչակեցին»։


== Ծանոթագրություններ ==
Բաղդադի երկաթուղի

Բաղդադի երկաթուղի, Բոսֆորը Պարսից ծոցի հետ կապող երկաթուղի, որի երկարությունը հասնում է 2400 կմ։ 19-րդ դարի վերջին և 20-րդ դարի սկզբին Օսմանյան կայսրության տարածքով անցնող երկաթուղու կառուցումը մրցակցության առարկա է դարձել մեծ տերությունների միջև։ Ձգտելով ստանձնել Բաղդադի երկաթուղու շինարարությունն ու շահագործումը՝ Գերմանիան ցանկանում էր իր վերահսկողությունը սահմանել Օսմանյան կայսրության նկատմամբ և հարվածի տակ դնել անգլիական դիրքերը Հնդկաստանում ու Եգիպտոսում, և ռուսական դիրքերը՝ Կովկասում ու Միջին Ասիայում։ 1888-1899 թվականներին Գերմանիային հաջողվեց Թուրքիայից ստանալ Բաղդադի երկաթուղու հիմնական հատվածի կառուցման և շահագործման արտոնություն (կոնցեսիա), որը վերջնականապես ձևակերպվեց 1903 թվականին։ Մյուս տերությունների դիմադրությունը հաղթահարելու նպատակով գերմանական դիվանագիտությունը փորձում էր փոխզիջմամբ համաձայնության գալ նրանցից յուրաքանչյուրի հետ։ Ֆրանսիային և Անգլիային թույլատրվեց մասնակցել Բաղդադի երկաթուղու առանձին տեղամասերի շինարարությանը։ Առաջին համաշխարհային պատերազմի սկզբին երկաթգիծը հասել էր մինչև ուսս ալ Այն։ Ամբողջ մայրուղու կառուցումն ավարտվել է 1934-1941 թվականներին՝ անգլիական և ֆրանսիական մասնավոր ընկերությունների կողմից։
Գերմանական կառավարությունը Բաղդադի երկաթուղու հարցը կապում էր նաև Արևմտյան Հայաստանի նկատմամբ Գերմանիայի տնտեսական և ռազմաքաղաքական ծրագրերի հետ։ Գերմանական հայտնի քաղաքագետ և դիվանագետ Պ. Ռորբախը Հայաստանը համարում էր բանալի Անատոլիային և Միջագետքին տիրելու համար։ Արևմտյան Հայաստանում երկարատև տեսչական շրջագայությունից հետո նա եկել էր այն եզրակացության, որ Արևմտյան Հայաստանում թուրքական միատարրություն ստեղծելու համար անհրաժեշտ է հայերին զանգվածաբար վերաբնակեցնել Բաղդադի երկաթուղու շինարարության տեղամասերում, որով կլուծվեր երկու կարևոր խնդիր՝ երկաթուղու կառուցումը կապահովվեր ձեռներեց ու գործունյա բանվորական ուժով, և միաժամանակ կթուլանար ռուսական ազդեցությունը Արևմտյան Հայաստանում։ Այս տեսակետը հետագայում հիմք ծառայեց երիտթուրքական կառավարության հայաջինջ քաղաքականության համար։ Բաղդադի երկաթուղու առանձին տեղամասերի շինարարությանը մասնակցել են բազմաթիվ հայեր, որոնց Առաջին համաշխարհային պատերազմի տարիներին գլխովին ոչնչացրել են թուրք ջարդարարները։


== Գրականություն ==
Акопян С. В.. Западная Армения в планах империалистических держав в период первой мировой воины, Е, 1967․
Степаиян С. С., Армения в политике империалистической Германии /конец XIX• начало XX векаJ, Е., 1975․
R о г b а с h P., * Die Bagdadbahn, В., 1902․
Earle Е М., Turkey, the Great Powers and the Bagdad Railway, N. Y, 1923․
Wolf J.B., The Diplomatic History of the Bagdad Railroad, Columbia, 1938.
583

583 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 583 թվականն է, 
VI դարի 83-րդ տարին։


== Դեպքեր ==


== Ծնունդներ ==


== Մահեր ==
Աուջի շրջան

Աուջի շրջան (արաբ․՝ ناحية عوج‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մասյաֆի գավառի հինգ շրջաններից մեկը։
Վարչական կենտրոնն Աուջ քաղաքն է։ 2004 թվականի տվյալներով բնակչությունը կազմել է 33,344 մարդ։ Քաղաքն ու շրջակա ավանները կազմում են 87.57 քառ.կմ տարածք։
Ունի 14 գյուղ և ավան

Ակակիր (արաբ․՝ عكاكير‎‎), բնակչություն՝ 2,495
Աուջ (արաբ․՝ عوج‎‎), բնակչություն՝ 4,222
Բաարին (արաբ․՝ بعرين‎‎), բնակչություն՝ 5,559
Քաֆր Կամրա (արաբ․՝ كفر كمرة‎‎), բնակչություն՝ 2,895
Մարյամին (արաբ․՝ مريمين‎‎), բնակչություն՝ 4,174
Նիսաֆ (արաբ․՝ نيصاف‎‎), բնակչություն՝ 4,048
Կարմաս (արաբ․՝ قرمص‎‎), բնակչություն՝ 5,331
Աշրաֆիյա-Կանազիր (արաբ․՝ الأشرفية خنازير‎‎), բնակչություն՝ 397
Բեշնինե (արաբ․՝ بشنين‎‎), բնակչություն՝ 1,971
Հաուիր Էլտուրկման (արաբ․՝ حوير التركمان‎‎), բնակչություն՝ 1,003
Խիրբիթ Նիսաֆ (արաբ․՝ خربة نيصاف‎‎), բնակչություն՝ 50
Կասրայա (արաբ․՝ قصرايا‎‎), բնակչություն՝ 982
Տաունե (արաբ․՝ التاعونة‎‎‎), բնակչություն՝ 1,056
Զոր Բարին (արաբ․՝ زور بعرين‎‎), բնակչություն՝ 164


== Ծանոթագրություններ ==
Ստվեր (ֆիլմ)

«Ստվեր» (ռուս.՝ Тень), 2016 թվականին նկարահանված ռուսական դետեկտիվ ֆիլմ։ Ռեժիսորը Դմիտրի Սվետոզորովն է։ Պրեմիերան տեղի է ունեցել 2017 թվականի հունիսի 6-ին։


== Սյուժե ==
Ֆիլմը նկարահանվել է ըստ Արկադի Կրասիլշչիկովի «Ստվերին սիրահարվածը» պատմվածքի։ Կինոնկարը պատմում է ժամանակակից  գործարար  Բորիս Գորդինի (Միխայիլ Պորեչենկով) մասին, որը սիրահարված է համր ֆիլմի մի դերասանուհու։ Որպեսզի բավարարի իր կիրքը, Գորդինը գտնում է մի աղջկա, որն արտաքուստ նման է դերասանուհուն (Վարվառա Շչերբակովա)։


== Դերերում ==
Միխայիլ Պորեչենկով - Բորիս Գորդին
Յուրի Ստոյանով
Վարվարա Շչերբակովա
Պյոտր Լոգաչև
Յուրի Գալցև
Օկսանա Բազիլևիչ
Տատյանա Տուզովա
Վալենտինա Նեյմորովեց
Եգոր Բակուլին
Ռուդոլֆ Ֆուրմանով
Դանիիլ Կոկին
Ալեքսանդր Արավուշկին
Ալինա Տիտովա
Վլադիմիր Կուտեյնիկով
Վլադիմիր Զամորոչինսկի
Սվետլանա Միխայլովա
Սերգեյ Վասիլև
Աննա Ստեպանովա
Եվգենի Կատաև
Պավել Չերնյավսկի


== Նկարահանող խումբ ==
Գործադիր պրոդյուսերներ՝ Եկատերինա Բորիսովա, Լեոնիդ Շուբ
Գլխավոր պրոդյուսերներ՝Անդրեյ Սիգլե, Դմիտրի Սվետոզարով
Սցենարի հեղինակ՝ Արկադի Կրասիլշչիկով
Բեմադրող ռեժիսոր՝ Դմիտրի Սվետոզարով
Բեմադրող օպերատոր՝ Գլեբ Կլիմով
Բեմադրող նկարիչ՝ Նատալյա Կոչերգինա
Հագուստի մոդելավորում՝ Տատյանա Դորոժկինա
Նկարիչ-գրիմյոր՝ Ելենա Կոզլովա
Մոնտաժ՝ Կոնստանտին Ֆիրևիչ
Ձայնային ռեժիսոր՝ Պավել Զապոլսկի
Երկրորդ ռեժիսոր՝ Եվգենիյ Սուրկով
Դերասանների ընտրություն՝ Գալինա Պուշկովա
Հնարքների բեմադրող՝Նիկոլայ Պավլով


== Հասույթ և գնահատականներ ==
Համաձայն «Бюллетень кинопрокатчика» (Կինովարձույթի տեղեկագիր) կայքէջի ֆիլմ մեկնարկային ուքենդին հավաքեց 322 155  ռուբլի, զբաղեցնելով 26-րդ հորիզոնականը։
«Киноафиша» (Կինոաֆիշա) պորտալը դերասանների խաղը բնորոշոլ է որպես «թերի ու անավարտ»։


== Ծանոթագրություններ ==
Չելնո-Ֆեդորովկա

Չելնո-Ֆեդորովկա (ուկրաիներեն՝ Човно-Федорівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Չելնո-Ֆեդորովկա գյուղում բնակվում էր 568 մարդ։ Բնակավայրը զբաղեցնում է 1262 կմ² տարածք։ Բնակչության խտությունը կազմում էր 450,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (280001-280100)

Աստերոիդների ցանկ (279901-280000)  • Աստերոիդների ցանկ  • Աստերոիդների ցանկ (280101-280200)
 Աստերոիդների ցանկ (279901-280000)  • Աստերոիդների ցանկ  • Աստերոիդների ցանկ (280101-280200)
Լին Քոլինզ

Վիոլա Լին Քոլինզ (անգլ.՝ Viola Lynn Collins, մայիսի 16, 1977(1977-05-16), Հյուստոն), ամերիկացի դերասանուհի։


== Կենսագրություն ==
Լին Քոլինզը դպրոցն ավարտելուց հետո ընդունվել է Ջուլիարդի կատարողական արվեստների բարձրագույն դպրոցը։ Ոսումնական բեմում, ավելի ուշ թատրոնում խաղացել է շեքսպիրյան հերոսների դերեր։ Նյու Յորքում բեմադրված «Համլետ»-ում խաղացել է Օֆելիայի դերը, իսկ Լոս Անջելեսում բեմադրված «Ռոմեո և Ջուլիետ»-ում՝ Ջուլիետայի։ 2001 թվականից նորամուտը նշել է հեռուստատեսությունում՝ խաղալով «Օրենք և կանոն» հեռուստասերիալում։ 2002 թվականին առաջին անգամ նկարահանվել է մեծ կինոյում՝ «Երբեք դուրս մի՛ արի նավակից» ֆիլմում կերտելով Լիլիի դերը։ 2006 թվականին դերասանուհին նկարահանվել է «Տուն լճի մոտ» ֆիլմում, որտեղ խաղացել է Մոնայի դերը։ Լին Քոլինզն էտապային կինոդեր է ստացել Շեքսպիրի «Վենետիկի վաճառականը» պիեսի (2004) էկրանավորման մեջ՝ մարմնավորելով Պորցիային։ Այս աշխատանքում դերասանուհին դրսևորել է իր դրամատիկական վառ տաղանդը։


== Անձնկական կյանք ==
2007 թվականի դեկտեմբերի 23-ին ամուսնացել է 21-ամյա դերասան Սթիվեն Սթրեյթի հետ, որի հետ մինչև այդ հանդիպել է 4 տարի։ Զույգն ամուսնալուծվել է 2013 թվականին։
2014 թվականի նոյեմբերին ամուսնացել է երաժիշտ Մեթյու Բոյլի հետ։ Նրանք ունեն որդի՝ Աշեր հենդրիքս Բոյլ (ծնված՝ 2015 թվականի հունվարին)։


== Ֆիլմագրություն ==
Ֆիլմեր

Հեռուստատեսություն


== Ծանոթագրություններ ==
Ալուշտայի Սերգեյ Սերգեև-Ցենսկու գրական հուշաթանգարան

Ալուշտայի Սերգեյ Սերգեև-Ցենսկու գրական հուշաթանգարան (ռուս.՝ Алуштинский литературно-мемориальный музей С. Н. Сергеева-Ценского), թանգարան Ղրիմի Ալուշտա քաղաքում։ Բացվել է 1961 թվականին։


== Պատմություն ==
Սերգեյ Նիկոլաևիչ Սերգեև-Ցենսկին հայտնի է որպես բազմաթիվ վեպերի, բանաստեղծությունների, պոեմների հեղինակ։ Նրա լավագույն ստեղծագործություններն են «Ռուսաստանի կերպարանափոխումը» էպոպեան, որի վրա աշխատել է 46 տարի, և «Սևաստոպոլյան պաշտպանությունը»։
Երեսուն տարեկանում, 1905 թվականին, գրողը ժամանել է Ղրիմ, Ալուշտա։ 1906 թվականի աշնանը նա գնել է Օռլինայա լեռան հարավային լանջին գտնվող Խուրդա-Տառլի բնասահմանում գտնվող կալվածք։


== Տան ճարտարապետություն ==
Առանձնատունը երկհարկանի է, U-աձև հատակագծով, փայտե ծածկապատշգամբով, ճաշասենյակով, գրողի աշխատասենյակով, նրա կնոջ ննջասենյակով, ձմեռային խոհանոցով և տան գրադարանի գրապահոցով։ Տան հարավային կողմում կա երեք մուտք, որոնցով հնարավոր է անմիջապես մտնել ճաշասենյակ։ Շենքի ճակատը սվաղված է, հիմնական մասի պատուհանները ուղղանկյունաձև են, իսկ ծածկապատշգամբում ունեն կոտրված կամարի տեսք։ Հարավային կողմում լուսամուտատեղերը ծալքավոր լողաթավոր փակոցափեղկերով են, իսկ տան հյուսիսային մասում ունեն շերտափեղկավոր վանդակաճաղեր։
Տանիքը բեկված է և թեք, մետաղյա ծածկով։ Ծածկապատշգամբի վերևում կա ծածկ, որի հենարանները պատրաստված են փորագրված փայտե ձիերի տեսքով։


== Թանգարանի ցուցադրության առանձնահատկություններ ==
Գրական-հուշաթանգարանը բացվել է գրողի մահից երեք տարի անց՝ 1961 թվականին։ Պայմանականորեն առանձնացնում են երկու ցուցադրություն՝ հիշատակային (կյանք) և գրական (ստեղծագործություն), ինչը թույլ է տալիս հետևել Սերգեյ Նիկոլաևիչի կյանքին։ Հետաքրքրական է տան ուսումնասիրությունը, քանի որ նրա ներսույթը մնացել է անփոփոխ սեփականատիրոջ բնակվելու ժամանակվանից։
Բացի այդ, հյուրերին առաջարկվում է ուսումնասիրել մնացուկային մշտադալար բույսերի տեսակներով լանդշաֆտային այգին, որն ամբողջությամբ ավերվել էր Երկրորդ համաշխարհային պատերազմի ժամանակ և վերականգնվել գրողի կողմից հետպատերազմյան շրջանում։


== Ծանոթագրություններ ==


== Աղբյուրներ ==
«Культурное наследие Крыма» — Симферополь: из-во Н. Оріанда, 2011. — 137 сек.
Экспозиция музея
Алуштинский литературно-мемориальный музей имени С.Сергеева-Ценского
(8535) Պելենսվանսլոս

(8535) Պելենսվանսլոս (անգլ.՝ Pellesvanslos), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին Կլաս-Ինգվար Լագերկվիստի կողմից Լա Սիլյայում։
Միջին հեռավորությունը Արեգակից կազմում է 3,158134 ա. մ., առավելագույնը մոտենում է 2,6769 ա. մ. հեռավորության վրա և հեռանում 3,6394 ա. մ.։ Արեգակի շուրջ մեկ ամբողջական պտույտ է կատարում 2049,95 երկրային օրվա ընթացքում, իր ուղեծրով շարժվելով միջինում 0,175614 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8535) Պելենսվանսլոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյու Բոնևիլ

Հյու Բոնևիլ (անգլ.՝ Hugh Bonneville, ամբողջական անունը՝ Հյու Ռիչարդ Բոնևիլ Վիլյամս անգլ.՝ Hugh Richard Bonneville Williams, նոյեմբերի 10, 1963(1963-11-10), Բլեքհիթ, Լոնդոն, Անգլիա), թատրոնի, կինոյի, հեռուստատեսության և ռադիոյի անգլիացի դերասան։  Նկարահանվել է ավելի քան 80 ֆիլմերում և հեռուստասերիալներում, այդ թվում՝ «Բժիշկ Ժիվագո», «Անգլիացի վարսավիր», «Նոթինգ Հիլ», «Ֆրանկենշտեյն Մերի Շելլի», «Դաունթոնի աբբայություն», «Պուարո Ագաթա Քրիստի», «Դոկտոր ով», «Սպանություն Միդսոմերում»։


== Կենսագրություն ==
Սովորել է Լոնդոնի դրամատիկական արվեստի ակադեմիայում (Webber Douglas Academy of Dramatic Art)։
Առաջին անգամ ելույթ է ունեցել Ռիջենս այգում գտնվող Բաց թատրոնում։ 1987 թվականին միացել է Թագավորական ազգային թատրոնի թատերախմբին (Լոնդոն)։ 1991 թվականին սկսել է աշխատակցել Շեքսպիրյան թագավորական ընկերությանը (Royal Shakespeare Company)։ Առաջին անգամ ելույթ է ունեցել հեռուստաէկրաններին 1991 թվականին (սկզբում տիտրերում հանդես է եկել որպես Ռիչարդ Բոնևիլ ) ։ Նրա կարիերան հեռուստատեսությունում հաջողություն է ունեցել։
1998 թվականին Հյու Բոնևիլն ամուսնացել է Լուլու Էվանսի հետ։ Նրանք ունեն մեկ որդի՝ Ֆելիքսը։


== Մրցանակներ ==
«Այրիս» ֆիլմում Ջոն Բեյլի դերը կատարելու համար արժանացել է BAFTA մրցանակի՝ երկրորդ պլանի տղամարդու լավագույն դերակատարման համար և 2002 թվականին ստացել է «Նոր տաղանդ» մրցանակ Բեռլինի միջազգային կինոփառատոնի ժամանակ։
2008 թվականին ստացել է ժյուրիի մրցանակ Մոնտե-Կարլոյում կատակերգական «French Film» ֆիլմում դերակատարելու համար։
«Դաունթոնի աբբայություն» ֆիլմում Ռոբերտ Կրոուլի դերը կատարելու համար Հյու Բոնևիլն արժանացել է BAFTA, «Էմմի» և «Ոսկե գլոբուս» մրցանակների։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Հյու Բոնևիլը Ինստագրամում
Գյոնգի

Գյոնգի-դո (հանգըլ՝ 경기도), նահանգ Հարավային Կորեայի հյուսիսարևմտյան մասում։ Վարչական կենտրոնն է Սուվոն քաղաքը՝ մոտավորապես 1,2 մլն. բնակչությամբ։ Սահմանակից է Գանգվոն-դո, Չունգչոնգնամ-դո (Հարավային Չունգչոնգ), Չունգչոնգ-դո (Հյուսիսային Չունգչոնգ) նահանգներին և Կորեայի Ժողովրդա-Դեմոկրատական Հանրապետությանը։
Սեուլը՝ երկրի խոշորագույն քաղաքը և մայրաքաղաքը գտնվում է նահանգի կենտրոնում, սակայն չի մտնում դրա մեջ՝ ունենալով հատուկ քաղաքի կարգավիճակ։


== Ծանոթագրություններ ==


== Արտաքին հղումներ ==
Պաշտոնական կայք Archived 2018-06-21 at the Wayback Machine.


== Տես նաև ==
Կորեայի Հանրապետության վարչական բաժանում
Վասիլ Դոլենկո

Վասիլ Դոլենկո (վրաց.՝ ვასილ დოლენკო, հունվարի 13, 1902(1902-01-13), Երևան, Կովկասի փոխարքայություն, Ռուսական կայսրություն - փետրվարի 8, 1998(1998-02-08), Մոսկվա, Ռուսաստան), վրացի ռեժիսոր (մոնտաժի), Վրացական ԽՍՀ ժողովրդական արտիստ (1969), Վրացական ԽՍՀ արվեստի վաստակավոր գործիչ։


== Կենսագրություն ==
Վասիլ Դոլենկոն ծնվել է 1902 թվականի հունվարի 13-ին Երևանում։ Ավարտել է Թիֆլիսի վեցերորդ արական գիմնազիան։
Կինոյի բնագավառում սկսել է աշխատել 1923 թվականին։ Իր առաջին ֆիլմի վրա աշխատել է ռեժիսոր, սցենարիստ Իվան Պերեստիանիի հետ։
1926 թվականին Վասիլ Դոլենկոն նշանակվել է մոնտաժի արտադրամասի ղեկավար, մոնտաժի ռեժիսոր։ «Վրացֆիլմ» կինոստուդիայում աշխատել է 70 տարի։ Մոնտաժել է ավելի քան 200 ֆիլմ, այդ թվում՝ «Էլիսո» (1928), «Արսեն» (1937), «Գեորգի Սաակաձե» (1942-43), «Երդում» (1946), «Քեթո և Կոտե» (1948), «Ճպուռ» (1954), «Մագդանայի Լուրջան» (1955), «Ուրիշի երեխաները» (1958), «Զինվորի հայրը» (1964), «Տնկիներ» (1972), «Առաջին ծիծեռնակ» (1975), «Քո որդին, Երկիր» (1981), «Դոն Կիխոտի ու Սանչոյի կյանքը» (1988) և այլն։
1969 թվականին Վասիլ Դոլենկոն արժանացել է Վրացական ԽՍՀ ժողովրդական արտիստի կոչման։
Աշխատել է մինչև 90 տարեկան հասակը։ 1994 թվականին տեղափոխվել է Մոսկվա՝ երեխաների մոտ։
Վասիլ Դոլենկոն մահացել է 1998 թվականի փետրվարի 8-ին Մոսկվայում։ Թաղված է Մոսկվայի Տրոեկուրովյան գերեզմանատանը։


== Ընտանիք ==
Հայրը՝ Վասիլ Դոլենկո
Մայրը՝ Յուլիա Դոլենկո
Առաջին կինը՝ Նելլի Խերխեուլիձե
Երկրորդ կինը՝ Լարիսա Դիգմելովա
Երեխաներ՝ Անատոլի, Մարինա


== Ծանոթագրություններ ==


== Արտաքին հղումներ ==
Кино: Энциклопедический словарь / Гл. ред. С. И. Юткевич. — М.: Сов. энцикл., 1986. — 637 с. (Источник — электронные каталоги РНБ)
Ֆիլմագրություն
Միջին Ռասսոխա (Ռուդյանկայի վտակ)

Միջին Ռասսոխա (ռուս.՝ Средняя Рассоха), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Ռուդյանկա գետի աջ ափին՝ 7 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079516
Կոդը ըստ հիդրոլոգիական հետազոտության (ՌԴ) — 103007951
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ուրնյակ (գյուղ, Տույմազինսկի շրջան)

Անվան այլ կիրառումների համար տե՛ս՝ ՈւրնյակՈւրնյակ (ռուս.՝ Урняк, բաշկիրերեն՝ Үрнәк), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ագալիկ

Ագալիկ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։ Գտնվում էր Գայլ (Կելկիթ) գետի ակունքների շրջանում՝ Գյումուշխանե քաղաքից հարավ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==